રાજ્યભરની સરકારી કચેરીઓનું સંચાલન જ્યાંથી કરવામાં આવે છે તેવા ગાંધીનગરના જૂના સચિવાલયની કચેરીઓને કેટલાય સમયથી ઉંદરો ત્રાસ આપી રહ્યા છે. ઉંદરો કચેરીમાં પડેલી સરકારી ફાઇલોને કાતરી જાય છે એટલું જ નહીં કમ્પ્યૂટર, જી સ્વાન અને ટેલિફોન સિસ્ટમના વાયરો પણ કાતરી જાય છે તેના કારણે વારંવાર નેટ કનેક્ટિવિટીની સમસ્યા સર્જાય છે. ખાનગી સૂત્રોએ જણાવ્યું હતું કે આની પાછળનું મુખ્ય કારણ ટેબલ પરનો નાસ્તો, કર્મચારીઓ રીસેસમાં ટેબલ પર જમે કે નાસ્તો કરે ત્યારે વધેલો નાસ્તો ડસ્ટબીનમાંથી કે આસપાસમાંથી ખાવા માટે ઉંદરોની ફોજ આવે છે જે નાસ્તા સાથે ફાઇલો પણ કાતરી જાય છે. જોકે ઉંદરોના ત્રાસને જોતાં કચેરીઓમાં રહેલા ખુલ્લા વાયરો કન્સીલ્ડ કરવાની રજૂઆત વિભાગ દ્વારા કરાઇ છે.